கேள்வி: விஷ்வா பெர்னாண்டோ பற்றி தகவல் சொல்.
பதில்: முத்துதன்திருகே விஸ்வ திலின பெர்னாண்டோ ( Muthuthanthrige Vishwa Thilina Fernando பிறப்பு 18 செப்டம்பர் 1991), பொதுவாக விஸ்வ பெர்னாண்டோ என அறியப்படும் இவர் இலங்கை துடுப்பாட்ட அணியின் வீரர் ஆவார். இவர் இலங்கை தேசிய அணியின் சார்பாக தேர்வு துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் விளையாடி வருகிறார்.
கேள்வி: விஷ்வா பெர்னாண்டோ - ஆரம்ப கால மற்றும் உள்நாட்டு துடுப்பாட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: ஆகஸ்ட் 2015 இல் இலங்கை வாரியத் தலைவரின் லெவன் மற்றும் இந்திய துடுப்பாட்ட அணிக்கு இடையிலான சுற்றுப் பயணத்தில் விளையாடிய இவர், மூன்று போட்டிகள் கொண்ட தொடருக்கான 15 பேர் கொண்ட அணியில் இவர் தேர்வானார். ஜூலை 2016 இல் ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2016 தொடருக்கான இலங்கையின் தேர்வுத் துடுப்பாட்ட அணியில் அவர் இடம் பெற்றார். மார்ச் 2018 இல், நடைபெற்ற சூப்பர் ஃ போர் மாகாண துடுப்பாட்ட தொடரில் விளையாடினார் . அந்தத் தொடரில் இவர் கொழும்பு அணியில் இடம் பெற்றார் . அடுத்த மாதம், 2018 சூப்பர் மாகாண ஒருநாள் போட்டிக்கான தொடரிலும் இவர் கொழும்பு அணியில் இடம் பெற்றார் . ஆகஸ்ட் 2018 இல், நடைபெற்ற எஸ் எல் சி லீக் 20 துடுப்பாட்ட தொடரில் இவர் விளையாடினார். அந்தத் தொடரில் இவர் கண்டி அணி சார்பாக கலந்து கொண்டார். 2019 ஆம் ஆண்டில் நடைபெற்ற சூப்பர் மாகாண ஒருநாள் துடுப்பாட்ட தொடரில் இவர் தம்புலா அணி சார்பாக விளையாடினார்.